CELEX: 32021D1284
Language: lv
Date: 2021-08-02 00:00:00
Title: Komisijas Īstenošanas lēmums (ES) 2021/1284 (2021. gada 2. augusts), ar ko pagarina termiņu, līdz kuram lietošanai 14. un 18. produkta veida biocīdos ir apstiprināts alumīnija fosfīds (Dokuments attiecas uz EEZ)

3.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 279/35
               
            
         KOMISIJAS ĪSTENOŠANAS LĒMUMS (ES) 2021/1284
         (2021. gada 2. augusts),
         ar ko pagarina termiņu, līdz kuram lietošanai 14. un 18. produkta veida biocīdos ir apstiprināts alumīnija fosfīds
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 14. panta 5. punktu,
         Apspriedusies ar Biocīdu pastāvīgo komiteju,
         tā kā:
         
                     (1)
                  
                  
                     Aktīvā viela alumīnija fosfīds tika iekļauta Eiropas Parlamenta un Padomes Direktīvas 98/8/EK (2) I pielikumā lietošanai 14. un 18. produkta veida biocīdos, un tāpēc uz Regulas (ES) Nr. 528/2012 86. panta pamata uzskatāms, ka tā ar minētās direktīvas I pielikumā noteiktajām specifikācijām un nosacījumiem ir apstiprināta saskaņā ar minēto regulu.
                  
               
                     (2)
                  
                  
                     Alumīnija fosfīds lietošanai 14. un 18. produkta veida biocīdos ir apstiprināts attiecīgi līdz 2021. gada 31. augustam un 2022. gada 31. janvārim. 2020. gada 26. februārī saskaņā ar Regulas (ES) Nr. 528/2012 13. panta 1. punktu tika iesniegts pieteikums uz to, lai atjaunotu alumīnija fosfīda apstiprinājumu lietošanai 14. un 18. produkta veida biocīdos.
                  
               
                     (3)
                  
                  
                     Vācijas kompetentā iestāde, kas veic novērtēšanu, 2020. gada 25. maijā informēja Komisiju, ka saskaņā ar Regulas (ES) Nr. 528/2012 14. panta 1. punktu tā ir nolēmusi, ka ir vajadzīga pilnīga pieteikuma novērtēšana. Kompetentajai iestādei, kas veic novērtēšanu, saskaņā ar Regulas (ES) Nr. 528/2012 8. panta 1. punktu 365 dienu laikā no pieteikuma validācijas ir jāveic pilnīga pieteikuma novērtēšana.
                  
               
                     (4)
                  
                  
                     Vajadzības gadījumā kompetentā iestāde, kas veic novērtēšanu, var saskaņā ar Regulas (ES) Nr. 528/2012 8. panta 2. punktu lūgt pieteikuma iesniedzēju sniegt novērtēšanai pietiekamus datus. Tādā gadījumā 365 dienu periodu pārtrauc uz laiku, kas kopā nedrīkst pārsniegt 180 dienas, ja vien prasīto datu raksturs vai ārkārtas apstākļi neattaisno ilgāku pārtraukumu.
                  
               
                     (5)
                  
                  
                     Saskaņā ar Regulas (ES) Nr. 528/2012 14. panta 3. punktu 270 dienu laikā pēc kompetentās iestādes, kas veic novērtēšanu, ieteikuma saņemšanas Eiropas Ķimikāliju aģentūrai (“Aģentūrai”) ir jāsagatavo un jāiesniedz Komisijai atzinums par aktīvās vielas apstiprinājuma atjaunošanu.
                  
               
                     (6)
                  
                  
                     Līdz ar to tādu iemeslu dēļ, ko pieteikuma iesniedzējs nespēj ietekmēt, termiņš, līdz kuram alumīnija fosfīds ir apstiprināts lietošanai 14. un 18. produkta veida biocīdos, var beigties, pirms tiek pieņemts lēmums par tā apstiprinājuma atjaunošanu. Tāpēc termiņu, līdz kuram alumīnija fosfīds apstiprināts lietošanai 14. un 18. produkta veida biocīdos, ir lietderīgi pagarināt uz laiku, kas ir pietiekams pieteikuma izskatīšanai. Ņemot vērā termiņus, kuros kompetentajai iestādei, kas veic novērtēšanu, jāveic novērtēšana un Aģentūrai jāsagatavo un jāiesniedz atzinums, termiņu, līdz kuram alumīnija fosfīds ir apstiprināts lietošanai 14. un 18. produkta veida biocīdos, ir lietderīgi pagarināt līdz 2024. gada 31. jūlijam.
                  
               
                     (7)
                  
                  
                     Izņemot apstiprinājuma termiņa beigu datumu, alumīnija fosfīds joprojām ir apstiprināts lietošanai 14. un 18. produkta veida biocīdos, ja vien tiek ievērotas Direktīvas 98/8/EK I pielikumā noteiktās specifikācijas un nosacījumi,
                  
               IR PIEŅĒMUSI ŠO LĒMUMU.
         
            1. pants
            Termiņu, līdz kuram lietošanai 14. un 18. produkta veida biocīdos ir apstiprināts alumīnija fosfīds, pagarina līdz 2024. gada 31. jūlijam.
         
         
            2. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 2. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 167, 27.6.2012., 1. lpp.
         
         
            (2)  Eiropas Parlamenta un Padomes Direktīva 98/8/EK (1998. gada 16. februāris) par biocīdo produktu laišanu tirgū (OV L 123, 24.4.1998., 1. lpp.).